डीके शिवकुमार की गिरफ्तारी पर कांग्रेस का मोदी सरकार पर हमला, रणदीप सुरजेवाला ने बताई कार्रवाई की वजह  
डीके शिवकुमार की गिरफ्तारी के बाद हमलावर हुई कांग्रेस
पार्टी प्रवक्ता रणदीप सुरजेवाला बोले- निर्दोष हैं डीके शिवकुमार
कहा- बदले की भावना से की गई कार्रवाई
उर्वरक,ऑटोमोबाइल,टेक्सटाइल व रिफाइनरी सभी बेरोजगारी की मार से जूझ रहे है।
इन सबसे देश का ध्यान भटकाने के लिए आए दिन कांग्रेस के नेताओ पर झूठे व बदले की भावना से प्रेरित मुकदमे बनाए जा रहे है।
डी.के शिवकुमार जी की गिरफ्तारी भी बदले की आग से धधकती हुई BJP की ऐसी ही कार्यवाही है! pic.twitter.com/z6Yj6uE0Be

कांग्रेस के मुख्य प्रवक्ता रणदीप सिंह सुरजेवाला (Randeep Surjewala) ने कहा कि शिवकुमार निर्दोष थे और निर्दोष हैं और पार्टी अदालत एवं जनता के सामने इसका सबूत देगी. उन्होंने यह भी कहा कि शिवकुमार के खिलाफ बदले की भावना से कार्रवाई की जा रही है.

An economic emergency is prevailing in the country.
In an attempt to draw away attention from their own misdeeds, the BJP Govt is taking false actions against @INCIndia leaders.
Illegal arrest of Shri D.K. Shivakumar is one more such instance.#BJPVendettaPoliticspic.twitter.com/DYOrESOTub

सुरजेवाला ने आरोप लगाया, 'अर्थव्यवस्था औंधे मुंह गिर गई है, जीडीपी विकास दर पांच फीसदी लुढक़ गई है, हर क्षेत्र बेरोजगारी की चपेट में है. इन सबसे ध्यान भटकाने के लिए भाजपा सरकार आए दिन कांग्रेस नेताओं के खिलाफ झूठे मुकदमे दर्ज दर्ज करा रही है.' कांग्रेस प्रवक्ता ने यह भी आरोप लगाया कि पूरे देश में 'आर्थिक आपातकाल' का जो माहौल है उस पर पर्दा डालने के लिए यह सब किया जा रहा है, लेकिन भाजपा सरकार इससे बच नहीं सकती. 
बता दें कि 2017 में इनकम टैक्स रेड के दौरान डीके शिवकुमार के करीब 60 ठिकानों पर छापेमारी हुई थी. इस दौरान करीब 11 करोड़ रुपये कैश मिला था और करोड़ों की संपत्ति के बारे में पता चला था. इसके बाद ईडी ने डीके शिवकुमार के खिलाफ मनी लॉन्ड्रिंग का मुकदमा भी दर्ज किया था. जांच के दौरान जांच एजेंसी को ये भी पता चला था कि डीके शिवकुमार के इशारों पर उनके कुछ करीबी दिल्ली के चांदनी चौक से कैश बैग में भरकर बताए गए पते पर पहुचाने का काम भी कर रहे थे, यानी उनके तार हवाला से भी जुड़े थे. ये भी बात सामने आई थी डीके शिवकुमार ने करोड़ों रुपये की टैक्स चोरी की है.
हालांकि डीके शिवकुमार ये कहते रहे हैं कि उनके खिलाफ जो केस दर्ज हुआ है और जांच हो रही है वो एक बड़ी राजनीतिक साजिश है. उन्होंने कहा कि उन्हें इसलिये फंसाया गया, क्योंकि उन्होंने गुजरात में राज्यसभा चुनाव के दौरान कांग्रेस के विधायकों को अपने रिसॉर्ट में रुकवाया था. डीके शिवकुमार को बुधवार को कोर्ट में पेश किया जाएगा.